CELEX: 32020R0967
Language: el
Date: 2020-07-03 00:00:00
Title: Εκτελεστικός κανονισμός (ΕΕ) 2020/967 της Επιτροπής της 3ης Ιουλίου 2020 για τον καθορισμό των λεπτομερών κανόνων σχετικά με το σήμα και τα χαρακτηριστικά εφαρμογής ηχητικών αποτρεπτικών συσκευών, όπως αναφέρεται στο παράρτημα XIII μέρος Α του κανονισμού (ΕΕ) 2019/1241 του Ευρωπαϊκού Κοινοβουλίου και του Συμβουλίου σχετικά με τη διατήρηση αλιευτικών πόρων και την προστασία θαλάσσιων οικοσυστημάτων μέσω τεχνικών μέτρων

6.7.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 213/4
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/967 ΤΗΣ ΕΠΙΤΡΟΠΗΣ
         της 3ης Ιουλίου 2020
         για τον καθορισμό των λεπτομερών κανόνων σχετικά με το σήμα και τα χαρακτηριστικά εφαρμογής ηχητικών αποτρεπτικών συσκευών, όπως αναφέρεται στο παράρτημα XIII μέρος Α του κανονισμού (ΕΕ) 2019/1241 του Ευρωπαϊκού Κοινοβουλίου και του Συμβουλίου σχετικά με τη διατήρηση αλιευτικών πόρων και την προστασία θαλάσσιων οικοσυστημάτων μέσω τεχνικών μέτρων
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2019/1241 του Ευρωπαϊκού Κοινοβουλίου και του Συμβουλίου, της 20ής Ιουνίου 2019, σχετικά με τη διατήρηση αλιευτικών πόρων και την προστασία θαλάσσιων οικοσυστημάτων μέσω τεχνικών μέτρων (1), και ιδίως το άρθρο 24 παράγραφος 1 στοιχείο ε),
         Εκτιμώντας τα ακόλουθα:
         
                     (1)
                  
                  
                     Για την απώθηση των κητοειδών από τα αλιευτικά εργαλεία έχει αναπτυχθεί σειρά ηχητικών συσκευών οι οποίες έχουν αποδειχθεί επιτυχείς στη μείωση των παρεμπιπτόντων αλιευμάτων κητοειδών κατά την αλιεία με στάσιμα δίχτυα. Η χρήση τέτοιου είδους συσκευών θα πρέπει, ως εκ τούτου, να απαιτείται σε περιοχές και τύπους αλιείας με γνωστά ή προβλέψιμα υψηλά επίπεδα παρεμπιπτόντων αλιευμάτων κητοειδών, όπως ορίζεται στο παράρτημα XIII μέρος A σημείο 1.1 του κανονισμού (ΕΕ) 2019/1241.
                  
               
                     (2)
                  
                  
                     Ο κανονισμός (ΕΕ) 2019/1241 απλουστεύει το υφιστάμενο νομικό πλαίσιο για τα τεχνικά μέτρα διατήρησης στην Ευρωπαϊκή Ένωση, το οποίο είχε καταστεί εξαιρετικά πολύπλοκο με την πάροδο των ετών. Στο πλαίσιο της απλούστευσης, ο κανονισμός (ΕΕ) 2019/1241 κατήργησε τον κανονισμό (ΕΚ) αριθ. 812/2004 του Συμβουλίου (2), για τη θέσπιση μέτρων σχετικά με παρεμπίπτοντα αλιεύματα κητοειδών κατά την αλιεία, και διατήρησε μόνο τα βασικά τεχνικά μέτρα για τον μετριασμό των παρεμπιπτόντων αλιευμάτων, όπως την απαίτηση να χρησιμοποιούνται τα αλιευτικά εργαλεία σε συγκεκριμένες περιοχές με ηχητικές αποτρεπτικές συσκευές για τη μείωση των παρεμπιπτόντων αλιευμάτων κητοειδών.
                  
               
                     (3)
                  
                  
                     Οι λεπτομερείς τεχνικές προδιαγραφές για την αποτελεσματικότητα των ηχητικών [ακουστικών] αποτρεπτικών συσκευών που θεσπίστηκαν στο άρθρο 3 και στο παράρτημα II του κανονισμού (ΕΚ) αριθ. 812/2004 του Συμβουλίου δεν διατηρήθηκαν στον κανονισμό (ΕΕ) 2019/1241. Κατά συνέπεια, ο παρών κανονισμός θα πρέπει να θεσπίσει τις εν λόγω λεπτομερείς τεχνικές προδιαγραφές ή όρους για τη χρήση ηχητικών αποτρεπτικών συσκευών, που απαιτούνται τώρα σύμφωνα με το παράρτημα XIII μέρος A σημείο 1.1 του κανονισμού (ΕΕ) 2019/1241, όπως αυτές που αναφέρονταν προηγουμένως στο άρθρο 3 και στο παράρτημα II του κανονισμού (ΕΚ) αριθ. 812/2004.
                  
               
                     (4)
                  
                  
                     Ωστόσο, σύμφωνα με γνωμοδότηση της Επιστημονικής, Τεχνικής και Οικονομικής Επιτροπής Αλιείας (ΕΤΟΕΑ) (3), η ανάπτυξη νέων ηχητικών αποτρεπτικών συσκευών δεν θα πρέπει να περιορίζεται από τεχνικές προδιαγραφές. Τα κράτη μέλη θα πρέπει, επομένως, να έχουν τη δυνατότητα, για τους σκοπούς του παρόντος κανονισμού, να επιτρέπουν τη χρήση νέων και αποτελεσματικών τύπων ηχητικών αποτρεπτικών συσκευών που δεν συμμορφώνονται με τις τεχνικές προδιαγραφές του παρόντος κανονισμού, εφόσον υπάρχουν στοιχεία που αποδεικνύουν ότι οι συσκευές αυτές είναι τουλάχιστον εξίσου αποτελεσματικές για τη μείωση των παρεμπιπτόντων αλιευμάτων κητοειδών όπως εκείνες που προβλέπονται στον κανονισμό (ΕΕ) 2019/1241 (συμπεριλαμβανομένων των περαιτέρω εκτελεστικών κανόνων που θεσπίζονται δυνάμει του παρόντος κανονισμού). Ως εκ τούτου, είναι σκόπιμο να καθοριστούν οι προϋποθέσεις υπό τις οποίες τα κράτη μέλη μπορούν να επιτρέπουν τη χρήση ηχητικών αποτρεπτικών συσκευών που πληρούν τις εν λόγω εναλλακτικές τεχνικές προδιαγραφές ή όρους.
                  
               
                     (5)
                  
                  
                     Λόγω των ελλείψεων που επισημάνθηκαν στις εκθέσεις για τον έλεγχο και την εφαρμογή των διατάξεων σχετικά με τις τεχνικές προδιαγραφές για τη χρήση των ηχητικών αποτρεπτικών συσκευών που έχει λάβει μέχρι σήμερα η Επιτροπή, ο παρών κανονισμός θα πρέπει να διευκρινίζει ότι οι ηχητικές αποτρεπτικές συσκευές πρέπει να λειτουργούν καθ’ όλη τη διάρκεια της αλιευτικής δραστηριότητας, και όχι μόνον κατά τη χρονική στιγμή καθορισμού των διχτυών.
                  
               
                     (6)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης αλιείας και υδατοκαλλιέργειας,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο παρών κανονισμός θεσπίζει λεπτομερείς κανόνες σχετικά με το σήμα και τα χαρακτηριστικά εφαρμογής ηχητικών αποτρεπτικών συσκευών, όπως αναφέρεται στο παράρτημα XIII μέρος Α του κανονισμού (ΕΕ) 2019/1241.
         
         
            Άρθρο 2
            
               1.   Οι πλοίαρχοι ενωσιακών αλιευτικών σκαφών μεριμνούν ώστε οι ηχητικές αποτρεπτικές συσκευές που αναφέρονται στο σημείο 1.1 του παραρτήματος XIII του κανονισμού (ΕΕ) 2019/1241 να είναι πλήρως λειτουργικές, καθ’ όλη τη διάρκεια της αλιευτικής δραστηριότητας.
            
            
               2.   Οι εν λόγω ηχητικές αποτρεπτικές συσκευές συμμορφώνονται με μία από τις σειρές τεχνικών προδιαγραφών και όρων χρήσης που ορίζονται στο παράρτημα του παρόντος κανονισμού.
            
            
               3.   Κατά παρέκκλιση από την παράγραφο 2, τα κράτη μέλη μπορούν να επιτρέπουν τη χρήση ηχητικών αποτρεπτικών συσκευών που δεν πληρούν τις τεχνικές προδιαγραφές ή τους όρους χρήσης που ορίζονται στο παράρτημα, υπό τον όρο ότι οι συσκευές αυτές είναι τουλάχιστον εξίσου αποτελεσματικές στη μείωση των παρεμπιπτόντων αλιευμάτων κητοειδών με τις ηχητικές αποτρεπτικές συσκευές που πληρούν τις τεχνικές προδιαγραφές ή τους όρους που ορίζονται στο παράρτημα, και ότι αυτό έχει τεκμηριωθεί δεόντως.
            
            
               4.   Τα κράτη μέλη ενημερώνουν την Επιτροπή σχετικά με τις άδειες αλιείας που εκδόθηκαν σύμφωνα με την παράγραφο 3 εντός δύο μηνών από την ημερομηνία έκδοσης.
            
            
               5.   Η κοινοποίηση που αναφέρεται στην παράγραφο 4 συνοδεύεται από λεπτομερείς τεχνικές και επιστημονικές πληροφορίες σχετικά με τις εγκεκριμένες σύμφωνα με την παράγραφο 3 ηχητικές αποτρεπτικές συσκευές και τα αποτελέσματά τους όσον αφορά τα παρεμπίπτοντα αλιεύματα κητοειδών.
            
         
         
            Άρθρο 3
            Ο παρών κανονισμός αρχίζει να ισχύει την τριακοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 3 Ιουλίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 198 της 25.7.2019, σ. 105.
         
            (2)  Κανονισμός (ΕΚ) αριθ. 812/2004 του Συμβουλίου, της 26ης Απριλίου 2004, για θέσπιση μέτρων σχετικά με παρεμπίπτοντα αλιεύματα κητοειδών κατά την αλιεία και για τροποποίηση του κανονισμού (ΕΚ) αριθ. 88/98 (ΕΕ L 150 της 30.4.2004, σ. 12).
         
            (3)  ΕΤΟΕΑ (19-07) του Ιουλίου 2019: https://stecf.jrc.ec.europa.eu/documents/43805/2489016/STECF+19-07+-+Incid+catches+cetaceans.pdf/3485bafd-4350-40af-8d72-0226a68cb86e
      
      
         
            ΠΑΡΑΡΤΗΜΑ
            ΤΕΧΝΙΚΕΣ ΠΡΟΔΙΑΓΡΑΦΕΣ ΚΑΙ ΟΡΟΙ ΧΡΗΣΗΣ ΗΧΗΤΙΚΩΝ ΑΠΟΤΡΕΠΤΙΚΩΝ ΣΥΣΚΕΥΩΝ
            Οι ηχητικές αποτρεπτικές συσκευές που χρησιμοποιούνται κατ’ εφαρμογή του άρθρου 2 παράγραφος 2 πληρούν μία από τις ακόλουθες σειρές χαρακτηριστικών σήματος και εφαρμογής:
            
                         
                     
                     
                        Σειρά 1
                     
                     
                        Σειρά 2
                     
                  
                         
                     
                     
                        
                           Χαρακτηριστικά σήματος
                        
                     
                  
                        Σύνθεση σήματος
                     
                     
                        Ψηφιακό
                     
                     
                        Αναλογικό
                     
                  
                        Τονική/ευρεία ζώνη
                     
                     
                        Ευρεία ζώνη/τονική
                     
                     
                        Τονική
                     
                  
                        Επίπεδα πηγής (μέγ. - ελάχ.)
                        Re 1 μPa@1 m
                     
                     
                        145 dB
                     
                     
                        130-150dB
                     
                  
                        Βασική συχνότητα
                     
                     
                        
                                    α)
                                 
                                 
                                    20-160 KHz
                                    Σάρωση ευρείας ζώνης
                                 
                              
                                    β)
                                 
                                 
                                    τονική 10KHz
                                 
                              
                     
                        10 KHz
                     
                  
                        Αρμονική υψηλή συχνότητα
                     
                     
                        Ναι
                     
                     
                        Ναι
                     
                  
                        Διάρκεια παλμού (ονομαστική)
                     
                     
                        300 ms
                     
                     
                        300 ms
                     
                  
                        Διάστημα μεταξύ παλμών
                     
                     
                        
                                    α)
                                 
                                 
                                    4-30 δευτερόλεπτα απρογραμμάτιστα
                                 
                              
                                    β)
                                 
                                 
                                    4 δευτερόλεπτα
                                 
                              
                     
                        4 δευτερόλεπτα
                     
                  
                         
                     
                     
                        
                           Χαρακτηριστικά εφαρμογής
                        
                     
                  
                        Μέγιστη απόσταση μεταξύ δύο ακουστικών αποτρεπτικών συσκευών κατά μήκος των διχτυών
                     
                     
                        200 m, με μία ακουστική συσκευή προσαρμοσμένη σε κάθε άκρο του διχτυού (ή συνδυασμού διχτυών συνδεδεμένων μεταξύ τους)
                     
                     
                        100 m, με μία ακουστική συσκευή προσαρμοσμένη σε κάθε άκρο του διχτυού (ή συνδυασμού διχτυών συνδεδεμένων μεταξύ τους)